དཔལ་དགྱེས་པ་རྡོ་རྗེ་རྒྱན་གྱི་མེ་ཏོག་ཅེས་བྱ་བ་བཞུགས་སོ།།
497

བཅོམ་རལ་གསུང་སྐོར་
আ
།རྒྱ་གར་སྐད་དུ། ཤྲཱི་ཧེ་བཛྲ་ཨ་ལཾ་ཀཱ་ར་པུཥྤ་ནཱ་མ། བོད་སྐད་དུ། དཔལ་དགྱེས་པ་རྡོ་རྗེ་རྒྱན་གྱི་མེ་ཏོག་ཅེས་བྱ་བ། བཅོམ་ལྡན་འདས་དགྱེས་མཛད་རྡོ་རྗེ་ལ་ཕྱག་འཚལ་ལོ། །
རྒྱུད་རྒྱལ་དགྱེས་མཛད་དཔལ་ལྡན་རིན་ཆེན་ཕྲེང་མཛེས་རྒྱལ་བའི་ཡེ་ཤེས་རྒྱ་མཚོ་ལས་བྱུང་གང༌། །རྒྱལ་སྲས་མཁས་པ་དུ་མའི་བློ་ཡིས་ལེགས་བརྟགས་གུས་པས་ཡིད་ཀྱིས་རྒྱལ་མཚན་རྩེར་མཆོད་པ།
མཆོག་དང་མཆོག་མིན་དངོས་གྲུབ་རྒྱ་ཆེན་རབ་སྟེར་སངས་རྒྱས་འདོད་པའི་བསམ་པ་རྫོགས་བྱེད་དེ། །རྡོ་རྗེ་འཆང་དཔལ་བླ་མའི་ཞབས་པད་བཏུད་དེ་བདག་གིས་ཤིན་ཏུ་གསལ་བར་བཤད་པར་བྱ། །རྒྱུད་འདི་
སྔོན་གྱི་མཁས་གྲུབ་ཆེ་རྣམས་ཀྱིས་འཆད་ཚུལ་དུ་མའི་སྒོ་ནས་བཤད་མོད་ཀྱི། །ཤིན་ཏུ་འདུས་གསལ་འབྲེལ་བར་མ་བཤད་པས། །གདུལ་བྱ་རྣམས་ཀྱིས་ལེགས་པར་ཤེས་མ་ནུས། །དེས་ན་སྙིང་པོ་ཆོད་འབྲེལ་
498

།ཤིན་ཏུ་གསལ། །མཁས་གྲུབ་རྒྱུད་ཀྱི་དགོངས་པ་མ་ལུས་སྟོན། །ཚིག་ཉུང་བདེ་བས་མྱུར་དུ་དོན་རྟོགས་པ། །བཤད་ཀྱིས་སངས་རྒྱས་འདོད་རྣམས་བླང་བར་གྱིས། །འདིར་
བཅོམ་ལྡན་འདས་ཀྱིས་མྱུར་དུ་སངས་རྒྱས་ཐོབ་པར་འདོད་པ་ལ་མཆོག་དང་ཐུན་མོང་གི་དངོས་གྲུབ་ཐམས་ཅད་སྒྲུབ་པར་བྱེད་པ་དཔལ་དགྱེས་པའི་རྡོ་རྗེའི་རྒྱུད་གསུངས་སོ། །ཞེས་བྱ་བ་ནི་གང་བཤད་པར་བྱ་
བའི་ཆོས་ཡིན་ནོ། །གལ་ཏེ་རྒྱུད་ཀྱི་སྡེ་དང་ངོ་བོ་གང་ཡིན་ཞེ་ན། ཁ་ཅིག་གུར་ལས། ཀྱཻ་རྡོ་རྗེ་རྣལ་འབྱོར་རྒྱུད། །སྐྱེས་པ་རྣམས་ནི་བཟུང་བའི་ཕྱིར། བརྟག་པ་དང་པོ་རྒྱལ་བ་རྣམས་ཀྱིས་བཤད། ཕྱི་ནས་ཏེ་
བརྟག་པ་ཕྱི་མ_རྣལ་འབྱོར་མ་རྒྱུད་ནི། དེ་ནི་བུད་མེད་བཟུང་ཕྱིར་རོ། །ཞེས་བྱ་བ་ལ་སོགས་པ་འབྱུང་བའི་ཕྱིར་འདི་ཐབས་ཤེས་རབ་གཉིས་སུ་མེད་པའི་རྒྱུད་ཅེས་བྱ་བ་རྒྱུད་སྡེ་གཞན་ཡིན་ནོ་ཟེར་བ་ནི་མི་འཐད་
499
F

བཅོམ་རལ་གསུང་སྐོར་
དེ༑ འདི་ཉིད་ལས། རྣལ་འབྱོར་མ་རྒྱུད་ཀྱེའི་རྡོ་རྗེ་བྱ་བ་དང་། གུར་ལས། འདི་མ་རྒྱུད་བཅུ་བཞིའི་ནང་དུ་བགྲངས་པའི་ཕྱིར་དང་། བཞིར་མ་འདུས་པའི་དེ་འདྲ་བའི་དབྱེ་བ་སྔོན་གྱི་མཁས་པ་རྣམས་ཀྱིས་
བྱས་པ་མེད་པའི་ཕྱིར་དང་། ལྷ་མོའི་རྣམ་པ་མང་པོ་ལ་སོགས་པ་མ་རྒྱུད་ཀྱི་མཚན་ཉིད་ཚང་བའི་ཕྱིར་དང་། ཐབས་དང་ཤེས་རབ་བདག་ཉིད་རྒྱུད་བྱ་བ་ལ་སོགས་པའི་ཚིག་གིས་དེར་རྟོག་ན་བདེ་མཆོག་དང་
གསང་འདུས་ལ་སོགས་པ་ནས་ཀྱང་ཐབས་དང་ཤེས་རབ་སྙོམས་འཇུག་པ་བྱ་བ་ལ་སོགས་པ་འབྱུང་བས་ཐབས་ཤེས་རབ་སོ་སོར་ངེས་པའི་རྒྱུད་མི་སྲིད་པར་འགྱུར་བའི་ཕྱིར་རོ། །དེའི་ཕྱིར་རྣལ་འབྱོར་མའི་རྒྱུད་
ཡིན་ནོ། །ངོ་བོ་ཡང་སློབ་དཔོན་བྷ་བ་བྷ་ཏ་ཕྱུང་བ་མ་ཡིན་གྱི་མི་མཐུན་གྱི་རྒྱུད་གཞན་ཡིན་ནོ་ཟེར་བ་དང་། ཁ་ཅིག་བསྡུས་རྒྱུད་ཡིན་ནོ་ཟེར་བ་དང་། གཞན་དག་འབུམ་ལྔ་ལས་བཏུས་པའི་རྒྱུད་དུ་འདོད་པ་
500

যান্ডম
আ
།དང་། ཁ་ཅིག་བརྟག་པ་སུམ་ཅུ་རྩ་གཉིས་པའི་ཕྱི་མ་གཉིས་ཕྱུང་བ་ཡིན་ནོ་ཟེར་བ་དེ་དག་ནི་མ་ཡིན་ཏེ། གུར་ལས། རྡོ་རྗེ་སྙིང་པོ་མངོན་བྱང་ཆུབ། །བརྟག་པའི་རྒྱལ་པོ་དང་པོ་
ཡིན༑ །སྒྱུ་མའི་བརྟག་པ་གཉིས་པ་སྟེ། །རྡོ་རྗེ་གར་ནི་གསུམ་པའོ། །ཞེས་བྱ་བ་དང་། འདི་ཉིད་ལས་སུམ་ཅུ་རྩ་གཉིས་པ་ལས་ཕྱུང་བར་བཤད་པ་གཉིས་ཀྱིས་སུམ་ཅུ་རྩ་གཉིས་པའི་དང་པོ་གཉིས་ཕྱུང་བར་
ཤིན་ཏུ་གསེེལ་བར་བསྟན་པའི་ཕྱིར་དང་། ཕྱི་མ་གཉིས་ཕྱུང་ན་གོང་དུ་བརྟག་པ་བཅུ་གཉིས་པ་ཞེས་པ་དང་། གུར་ལས་མཁའ་འགྲོ་ཀུ་རུ་ཀུ་ལེ་དགུ་ཞེས་གསུངས་པ་གཉིས་འགལ་བར་འགྱུར་བའི་ཕྱིར་རོ།
གང་ཡང་རྡོ་རྗེ་སྙིང་པོའི་འགྲེལ་པ་ལས་བསྡུས་རྒྱུད་དུ་བཤད་པ་དེ་ནི་འབུམ་ལྔའི་དོན་གནད་ཆེ་བ་རྣམས་འདིར་འདུས་པ་ལ་དགོངས་པ་ཡིན་ཏེ་འཕགས་པ་སྡུད་པས་ཡུམ་གྱི་དོན་མཐའ་དག་བསྡུས་པ་བཞིན་ནོ།
501

བཅོམ་རལ་གསུང་སྐོར་
འོ་ན་གོང་དུ་བརྟག་པ་བཅུ་གཉིས་པར་ཞེས་འབྱུང་བ་འདི་ཇི་ལྟར་དྲང་ཞེ་ན། འདི་ལ་ཀམ་པོ་ཆེའི་གླིང་ན་ནི་དགྱེས་རྡོར་འབུམ་ལྔ་བཞུགས་པས་དེ་ནས་འོངས་པའི་པཎྜི་ཏ་ལས་འདི་ལྟར་བྱུང་སྟེ་དང་པོ་བརྟག་པ་བཅུ་གཉིས་པ་དང་། དེ་ནས་བརྟག་པ་སུམ་ཅུ་
རྩ་གཉིས་པ་དང་། དེ་ནས་བརྟག་པ་བདུན་པ་དང་། དེ་ནས་བརྟག་པ་ལྔ་པ་སྟེ་དུམ་བུ་བཞི་དང་བརྟག་པ་ལྔ་བཅུ་རྩ་དྲུག་ལ་འབུམ་ལྔ་ཚང་བར་བཞུགས་སོ། །ཞེས་ཟེར་བ་ཁོ་ན་ལྟར་ལེགས་པ་ཡིན་ནོ། །སུམ་ཅུ་རྩ་གཉིས་པའི་དང་པོ་གཉིས་ཕྱུང་བ་འདི་ལ་
ནི་ཚིགས་བཅད་བདུན་བརྒྱ་ལྔ་བཅུ་དང་། ལེའུ་ཉི་ཤུ་རྩ་གསུམ་ཡོད་དོ། །དེ་ཇི་ལྟར་འཆད་ཚུལ་ལ་སྦྱོར་བ་གསུམ་དང་། ཕྱག་རྒྱ་བཞི་དང་། གནས་པ་བཞི་དང་། རིམ་པ་ལྔ་དང་། ཡན་ལག་ལྔ་དང་། སྦྱོར་བ་དྲུག་དང་། རྒྱན་བདུན་ལ་སོགས་པ་
བཤད་ཐབས་ཀྱི་ཡན་ལག་དུ་མ་ནི་ཁོ་བོས་བྱས་པའི་རྒྱུད་སྡེ་རྒྱན་གྱི་མེ་ཏོག་ཏུ་བལྟ་བར་བྱའི་འདིར་བརྗོད་ན་ནི་ཤིན་ཏུ་མང་བས་གདུལ་བྱ་རྣམས་ཀྱི་བློ་འཁྲུག་པར་འགྱུར་རོ། །འདིར་ནི་རྒྱུད་གསུམ་མམ་སློབ་དཔོན་མཚོ་སྐྱེས་ཀྱི་འགྲེལ་པ་ལས། ཕྱི་དང་
གསང་བ་དེ་བཞིན་ནང་། །དེ་བཞིན་ཉིད་དོན་རྣམ་པ་བཞི། །དཀྱིལ་འཁོར་ལས་ཀྱི་ཕྱག་རྒྱ་དང་། །ལུས་དང་རང་བཞིན་མེད་རྣམས་སོ། །ཞེས་བཞིར་བཤད་པའམ། ཡང་ན་དཔལཾ་ནཱ་རོ་པ་ཆེན་པོས་འགྲེལ་པ་ལས་དྲང་དོན་དང་ངེས་དོན་གཉིས་སུ་
བཤད་པ་ལྟར་བཤད་པར་བྱའོ། །དེ་ལ་དཀྱིལ་འཁོར་དང་སྦྱིན་བསྲེག་དང་རབ་གནས་དང་བུམ་དབང་ལ་སོགས་པ་ཕྱི་ཡིན་ལ། ལས་ཀྱི་ཕྱག་རྒྱ་ནི་གསང་བ་ཡིན་ནོ། །རྩ་རླུང་དང་རྡོ་རྗེ་ལུས་ཀྱི་གནས་ཚུལ་ལ་སོགས་པ་ནི་ནང་ཡིན་ལ། སྟོང་པ་ཉིད་ནི་དེ་
502

F
আ
།བཞིན་ཉིད་ཡིན་ནོ། །ཡང་ཡེ་ཤེས་རྡོ་རྗེ་ཀུན་ལས་བཏུས་ལས། སྐལ་ངན་རྣམས་ལ་རྒྱལ་བ་ཡིས། །སྦས་སྟེ་གསུང་བ་དྲང་བའི་དོན། །ཡང་དག་དོན་ནི་རབ་བསྟན་ཕྱིར། །ངེས་པའི་དོན་ཀྱང་གསུངས་པ་ཡིན། །ཞེས་
འབྱུང་བས་སྐལ་བ་དམན་པ་ལ་བསྐྱེད་རིམ་ཙམ་བསྟན་ནས་ཐུན་མོང་གི་དངོས་གྲུབ་སྒྲུབ་པར་བྱེད་པ་ནི་དྲང་དོན་ཡིན་ལ། སྐལ་བ་བཟང་པོ་ལ་སྦས་པའི་དོན་རྫོགས་རིམ་བཤད་པས་མཆོག་གི་དངོས་གྲུབ་ཐོབ་པར་བྱེད་པ་ནི་ངེས་དོན་ཡིན་ནོ། །དེ་དག་ཏུ་ནི་
རྒྱུད་ཀྱི་དོན་མཐའ་དག་འདུས་སོ། །ཡང་དོན་གཞན་དུ་སྟོན་པའི་སྒྲ་རྣམས་ཀྱང་ནན་གྱིས་གཞན་དུ་དྲངས་ནས་ནི་བཤད་པར་མི་བྱ་སྟེ་སློབ་དཔོན་ཤཱན་ཏི་པས་མུ་ཏིག་གི་ཕྲེང་བ་ལས་དོན་གཞན་ལ་དོན་གཞན་གྱི་ཚིག་གིས་ནན་གྱིས་སྦྱོར་བར་བྱེད་པ་ནི་རྨོངས་
ྋཔ་རྣམས་ངོ་མཚར་བསྐྱེད་པའི་དོན་ཏོ་ཞེས་བཤད་དོ། དོན་དེ་ལྟར་རྣམ་པར་གཞག་པ་བྱས་ནས་འདིར་ནི་བརྟག་པ་དང་པོ་རྩ་
རྟག་པ་དང་པོ་རྩ་བའི་རྒྱུད་དང་། བརྟག་པ་ཕྱི་མ་བཤད་པའི་རྒྱུ ད་པའི་རྒྱུད་གཉིས་སུ་གནས་པ་ལས། དང་པོ་ལ་མཚན་དོན་དང
༑་དང་། གླེང་གཞི་དང་། རྒྱུད་
དངོས་བཤད་པ་གསུམ་གྱི་དང་པོ་ལ་རྒྱ་གར་སྐད་དུ་ཞེས་བྱ་བ་ནི་འདི་སཾ་སྐྲྀ་ཏའི་སྐད་དུ་ཡོད་ལ། གཏོར་མའི་སྔགས་ནི་པྲ་ཀྲི་ཏ་ཡིིན་ནོ། ཧེ་ནི་ཀྱེའི་ཞེས་བོད་པ་དང་། དགྱེས་པ་དང་། སྙིང་རྗེ་ལའང་འདིར་སྦྱར་ཏེ་དེས་ན་ནག་པོ་པས་བརྩེ་བའི་རྡོ་རྗེ་ཞེས་
ཀྱང་བཤད་དོ། །བཛྲ་ནི་རྡོ་རྗེ་དང་། ཏན་ཏྲ་ནི་རྒྱུད་དེ་རྒྱུ་དང་ཐབས་དང་འབྲས་བུ་གསུམ་རྒྱུན་མ་ཆད་པ་ནི་བརྗོད་བྱ་དོན་གྱི་རྒྱུད་ཡིན་ལ་དེ་སྟོན་པའི་གསུང་རབ་ནི་རྗོད་བྱེད་སྒྲའི་རྒྱུད་དོ། །རཱ་ཛ་ནི་རྒྱལ་པོ་སྟེ་དཔེར་ན་གླིང་ལ་ཐོགས་པ་མེད་པར་མངའ་སྒྱུར་
503

བཅོམ་རལ་གསུང་སྐོར་
བ་ནི་རྒྱལ་པོ་ཡིན་པ་བཞིན་འདིའང་མཆོག་ཐུན་མོང་གི་དངོས་གྲུབ་ལ་མངའ་སྒྱུར་བའི་ཕྱིར་རོ། །ཡང་ན་རིན་པོ་ཆེ་དུ་མའི་བདག་པོ་རྒྱལ་པོ་ཡིན་པ་བཞིན་འདིའང་བརྗོད་བྱའི་དོན་རིན་པོ་ཆེ་ལྟ་བུ་དུ་མ་དང་ལྡན་པའི་ཕྱིར་རོ། །ནཱ་མ་ནི་ཞེས་བྱ་བའམ་མིང་
ངོ་༑ །ཕྱག་ནི་བརྗོད་བྱ་དང་མཐུན་པའི་ཕྱག་གོ །གཉིས་པ་གླེང་གཞི་ལ་སྡུད་པ་པོའི་ངག་ཏུ་བཤད་པ་དང་། གསུང་བ་པོའི་ངག་ཏུ་བཤད་པ་གཉིས་ཀྱི་དང་པོ་ལའང་ཕྱིའི་བཤད་པ་ནི། འདི་སྐད་ཐོས་པས་ནི་འདི་ཁོ་ན་ལྟར་ཐོས་ཀྱི་ཆད་ལྷག་ཅན་དུ་བསྡུས་
པ་ནི་མ་ཡིན་པར་སྟོན་ལ། བདག་གིས་ཐོས་པས་ནི་དངོས་སུ་ཐོས་པ་ཡིན་གྱི་བརྒྱུད་ནས་མ་ཡིན་པར་སྟོན་ཅིང་། དུས་ཅིག་ན་ཐོས་པས་ནི་གཞན་གྱི་ཚེ་འདི་མ་ཐོས་པས་འདི་ཤིན་ཏུ་རྙེད་དཀའ་བར་བསྟན་ནོ། །བཅོམ་ལྡན་འདས་ནི་བདུད་བཞི་བཅོམ་པ་
དང་ཡོན་ཏན་དྲུག་དང་ལྡན་པ་དང་སྲིད་ཞི་གཉིས་ལས་འདས་པའོ། །དེ་བཞིན་གཤེགས་པ་ནི་འཆད་པར་འགྱུར་རོ། །ཐམས་ཅད་ནི་རིགས་ལྔའོ། །སྐུ་གསུང་ཐུགས་ནི་གསུམ་པོ་དེའི་བཀོད་པ་སྣ་ཚོགས་པ་སྟེ། ཞི་ཁྲོ་དང་ཡན་ལག་དྲུག་ཅུ་དང་། ཡེ་
ཤེས་བཞི་ལ་སོགས་པའོ། །སྙིང་པོ་ནི་དེ་དག་གི་གནས་ཏེ་རྡོ་རྗེའི་གདན་ལ་བྱང་ཆུབ་ཀྱི་སྙིང་པོ་ཞེས་བརྗོད་པ་བཞིན་ནོ། །དེའང་གང་ཡིན་ཞེ་ན། རྡོ་རྗེ་བཙུན་མོའི་བྷ་ག་ཞེས་གསུངས་ཏེ་རྣམ་ཐར་སྒོ་གསུམ་མམ་སྐུ་གསུམ་མཚོན་པའི་ཆོས་འབྱུང་གྲུ་
གསུམ་སྟེ། སཾ་བུ་ཊ་ལས། གང་ལ་གཙོ་བོ་སྤྱོད་གྱུར་པའི། །གནས་ནི་བྷ་ག་ཞེས་སུ་གསུངས། །བྱ་བ་དང་། །གྲུ་གསུམ་དཀྱིལ་འཁོར་ཉམས་དགའ་བ། །རྡོ་རྗེ་རོལ་པ་ཉིད་ཅེས་བརྗོད། །ཆོས་ཀྱི་འབྱུང་གནས་ཞེས་བྱར་བཤད། །བཙུན་མོའི་བྷ་ག་
504

།ཉིད་ཀྱང་དེ། །ཅེས་འབྱུང་བ་ཡིན་ནོ། །དེ་ལ་བཞུགས་པས་ནི་དེའི་ནང་གི་གཞལ་ཡས་ཁང་ན་བཞུགས་པ་སྟོན་སྟེ་རྒྱལ་པོ་ཡུལ་ན་བཞུགས་པར་བསྟན་པས་ཕོ་བྲང་ན་བཞུགས་པར་བསྟན་པ་བཞིན་ནོ། །འདིའང་ཁ་ཅིག་ནི་
དཔལ་ལྡན་འབྲས་སྤུངས་སུ་འདོད་དེ་དང་པོའི་སངས་རྒྱས་པ་ལས། སྟོན་པས་བྱ་རྒོད་ཕུང་པོ་རུ། །ཤེས་རབ་ཕ་རོལ་ཕྱིན་བསྟན་པ། །དེ་བཞིན་དཔལ་ལྡན་འབྲས་སྤུངས་སུ། །ཆོས་བསྟན་སྔགས་ཀྱི་ཚུལ་རབ་གསུངས། །ཞེས་བཤད་པ་ཡིན་ནོ། །
དེས་ན་ཕྱི་ཕོ་བྲང་དང་སྦྱར་བའི་བཤད་པ་ནི་དེ་ལྟ་བུ་ཡིན་ནོ། །གཉིས་པ་ནང་གི་བཤད་པ་ནི་སྙིང་པོ་ནི་དེ་དག་གང་ལས་འབྱུང་བ། རིགས་དྲུག་པ་རྡོ་རྗེ་འཆང་ཆེན་པོ་དགྱེས་པ་རྡོ་རྗེའི་སྐུ་སྟེ་དཔེར་ན་འོད་གང་ལས་འབྱུང་བ་ལ་མར་མེ་དང་ཉི་མའི་སྙིང་པོ་ཞེས་
བརྗོད་པ་བཞིན་ནོ། །རྣམ་པར་སྣང་མཛད་ལ་སོགས་པའི་དེ་བཞིན་གཤེགས་པ་ཐམས་ཅད་ནི་དེའི་རང་བཞིན་དུ་གཅིག་པ་ཡིན་ཏེ་ཀུན་ཏུ་སྤྱོད་པའི་རྒྱུད་ལས། དེ་བཞིན་གཤེགས་པ་ཐམས་ཅད་ཀྱི་བདག་ཉིད་ནི་དཔལ་ཧེ་རུ་ཀའོ། །ཞེས་གསུངས་པ་ཡིན་
ནོ༑ །རྡོ་རྗེ་ནི་བཅུ་གསུམ་རྡོ་རྗེ་འཛིན་པའི་མི་རྟོག་པའི་ཡེ་ཤེས་སོ། །དེ་ནི་འཕགས་པའི་གང་ཟག་ཐམས་ཅད་བསྐྱེད་པའི་ཡུམ་ཡིན་པས། བཙུན་མོའི་བྷ་ག་ཞེས་བརྗོད་དེ་དགོངས་པ་ལུང་བསྟན་གྱི་རྒྱུད་ལས། །སངས་རྒྱས་ཀུན་གྱིས་གང་བསྟན་པ། །
དེ་ནི་སར་གྱུར་བཅུ་གསུམ་པ། །དམ་ཆོས་བྷ་ག་ཅེས་བྱ་བ། །དེ་ནི་བཙུན་མོར་ཡང་དག་བཤད། །ཅེས་གསུངས་སོ། །དེས་ན་དགྱེས་པའི་རྡོ་རྗེའི་སྐུས་མི་རྟོག་པའི་ཡེ་ཤེས་ལ་བཞུགས་པ་སྟེ་ནང་སྐུ་དང་ཡེ་ཤེས་དང་སྦྱར་བའི་བཤད་པ་ཡིན་ནོ། །
505

བཅོམ་རལ་གསུང་སྐོར་
གསུམ་པ་གསང་བའི་བཤད་པ་ནི་རྡོ་རྗེ་ནི་དགྱེས་པའི་རྡོ་རྗེའོ། །དེའི་བཙུན་མོ་ནི་བདག་མེད་མ་སྟེ་དེ་དང་སྙོམས་པར་ཞུགས་པ་ནི་བྷ་ག་ལ་བཞུགས་པའོ། །དེ་ལྟར་ནི་འཆད་པར་འགྱུར་རོ། །འདིའང་འདོད་ཆགས་ཅན་གདུལ་བའི་དོན་དུ་ཡིན་ཏེ། དཔུང་
བཟང་གིས་ཞུས་པ་ལས། གང་ཞིག་རང་བཞིན་ཆགས་སྡང་རྣམ་བྲལ་ཡང་། །གདུལ་བྱའི་དོན་ཕྱིར་ཁྲོ་ལ་ཁྲོ་བ་དང་། །འདོད་ཆགས་ཅན་ལ་ཆགས་ཅན་ལྟར་སྟོན་པའི། །བྱང་ཆུབ་མཆོག་གནས་དེ་ལ་ཕྱག་འཚལ་ལོ། །བྱ་བ་དང་། སྒྲོན་གསལ་
ལས༑ སྐྱེ་བོ་འདོད་ཆགས་ཅན་དོན་དུ། །འདི་ཡི་བྱེད་པ་རྡོ་རྗེ་སེམས། །ཞེས་འབྱུང་བ་བཞིན་ནོ། །འདི་ལྟ་བུ་ལ་ནི་བློ་ཆུང་བ་རྣམས་མ་དད་པར་འགྱུར་བས་གསང་དགོས་པས་གསང་བའི་བཤད་པ་ཡིན་ནོ། །བཞི་པ་དེ་བཞིན་ཉིད་དང་སྦྱར་བ་ནི་རྡོ་རྗེ་ནི་
སྟོང་ཉིད་དེ་རྣམ་རྟོག་ཐམས་ཅད་འཇོམས་པས་སོ། །དེ་ལ་དམིགས་པས་འཕགས་པའི་ཡེ་ཤེས་ཐམས་ཅད་སྐྱེ་བས་བཙུན་མོའི་བྷ་ག་ཅེས་བརྗོད་དོ། །དེ་ལ་བཞུགས་པ་ནི་ཆུ་ལ་ཆུ་བཞག་པ་བཞིན་དེ་དང་ཡེ་ཤེས་དབྱེར་མེད་དུ་འདྲེས་པ་སྟེ་ལུགས་
ལས༑ སྟོང་ཉིད་ཅེས་བྱ་ཡེ་ཤེས་ལས། །གཞན་པ་འགའ་ཡང་ཡོད་མིན་ཏེ། །གང་ཕྱིར་དབེན་པ་དབེན་གྱུར་ལས། །ཐ་མི་དད་པ་ཉིད་དུ་འདོད། །དེར་རྒྱུ་དེ་བཞིན་ཉིད་རང་བཞིན། །བཅོམ་ལྡན་འདས་ཉིད་ཡིན་པར་བརྗོད། །ཅེས་འབྱུང་བ་བཞིན་
ནོ༑ །དེ་ལྟར་ན་ཆོས་ཀྱི་དབྱིངས་ཤིན་དུ་དྲི་མ་དང་བྲལ་བ་དང་དབྱེར་མེད་པར་གྱུར་པ་དེའི་ཚེ་འདི་གསུངས་པར་བསྟན་པས་ན་དེ་བཞིན་ཉིད་དང་སྦྱར་བའི་བཤད་པ་ཡིན་ནོ། །གཉིས་པ་གསུང་བ་པོའི་ངག་ཏུ་བཤད་པ་ནི་སངས་རྒྱས་ཀྱི་ཆོས་མ་ལུས་པ་ནི་
506

།སངས་རྒྱས་མ་ཡིན་པས་བསྡུ་བར་མི་ནུས་པས་འདི་སངས་རྒྱས་ཉིད་ཀྱི་གསུང་ཡིན་ཏེ་དེ་ལ་འདི་སྐད་ཀྱི་རྒྱ་སྐད་ཨེ་ཝཾ་ནི། ཨེས་ནི་ཤེས་རབ་བརྗོད་པ་སྟེ། །ཝཾ་ནི་ཐབས་སུ་གྱུར་པ་ཉིད། །ཅེས་དེ་གཉིས་བརྗོད་པར་བཤད་
པས་སྟོང་ཉིད་སྙིང་རྗེའི་སྙིང་པོ་ཅན་ཡིན་ལ། བདག་གིས་ཐོས་པ་ནི་དེ་ཁོང་དུ་ཆུད་པ་སྟེ། དུས་གཅིག་ན་ནི་མི་སློབ་པར་སངས་རྒྱས་པའི་ཚེ་ནའོ། །བཅོམ་ལྡན་འདས་ནི་རྡོ་རྗེ་འཆང་རང་ཉིད་དེ་གཞན་རྣམས་ནི་སྔར་བཤད་པ་བཞིན་ནོ། །འདིའང་ལྷའི་
དབང་པོས་ཞུས་པའི་མདོ་ལས་འདི་སྐད་ཅེས་བྱ་བ་འདི་ཉན་ཐོས་སམ་སངས་རྒྱས་ཀྱི་གསུང་ཡིན་ཏེ་ཞེས་ཞུས་པའི་ལན་དུ། གང་ཕྱིར་ཐམས་ཅད་གཟིགས་པ་ཡིས། །དང་པོར་འདི་སྐད་ཅེས་གསུངས་པ། དེ་ནི་གོ་རིམ་ཇི་བཞིན་ནོ། །ལྷའི་དབང་པོས་
མཉན་པར་གྱིས། །ཆོས་ཀྱི་ཕུང་པོ་བརྒྱད་ཁྲི་དང་། །བཞི་སྟོང་གི་ནི་གྲངས་སྙེད་ཀྱི། །ཀུན་གྱི་གཞི་དང་ཕ་མ་ནི། །ཡི་གེ་གཉིས་སུ་རབ་ཏུ་བསྟན། །ཡི་གེ་ཨེ་ནི་མར་གྱུར་ལ། །བཾ་ནི་ཕ་ཞེས་བྱ་བ་གྲགས། །ཐིག་ལེ་དེ་ཉིད་སྦྱོར་བ་སྟེ། །སྦྱོར་